**Az alapfokú művészeti iskola pedagógiai programja**

**BEVEZETŐ**

* 1. Az iskola története

Az intézmény 2003. óta önálló alapfokú művészeti iskolai képzést nyújt, mellyel bővült az általános iskola tevékenysége, alapfeladatai Buj község Képviselőtestületének 29/2003.(VII.29.) Kt. számú határozatával.

Jelenleg működő zenei tanszakjai: zongora, szolfézs, furulya. Egyéb művészeti tanszakok: képző - iparművészeti, szín- bábművészeti. A jelenleg működő tanszakokkal (a taneszköz jegyzék fenntartói biztosításával egyidőben) együtt az alábbi tanszaki kínálatot tudjuk nyújtani az iskolahasználóknak:

Jelenleg használnunk kell a kifutó és az új elnevezésű művészeti ágakat, tanszakokat:

|  |  |  |  |  |  |
| --- | --- | --- | --- | --- | --- |
| **Zeneművészeti ág** | | | | | |
| **Új elnevezés** | | **Régi elnevezés** | | | |
| **Klasszikus zene** | | | | | |
| Fafúvós tanszak | Furulya tanszak | | | | |
| Billentyűs tanszak | Zongora tanszak | | | | |
| **Képző- és iparművészeti ág** | | | | | |
| **Új elnevezés** | | | | | **Régi elnevezés** |
| Grafika- és festészet tanszak | | | | | Grafika tanszak |
| **Szín- és bábművészeti ág** | | | | | |
| **Új elnevezés** | | | **Régi elnevezés** | | |
| Színjáték tanszak | | | Színjáték tanszak | | |
| **Táncművészeti ág** | | | | | |
| **Új elnevezés** | | | | **Régi elnevezés** | |
| Néptánc tanszak | | | | Néptánc tanszak | |

1.2.Az iskola épülete

Tanítványaink korszerű, ideális körülmények között tanulhatnak. Egységes épület-komplexum szolgálja az oktatás, nevelés, művészeti képzés feladatait, mely három egységre osztható.

1. **Jogi státusz**

* Az intézmény neve: Buji II. Rákóczi Ferenc Általános Iskola és Alapfokú Művészeti Iskola

Székhelye: 4483 Buj, Rákóczi u. 6.

* Az intézmény típusa: alapfokú művészeti iskola
* Az évfolyamok száma: 8:-2 év előképző, 6 év alapfok

Az intézmény működési területe: **Buj község közigazgatási területe**

Az intézmény fenntartó, irányító, felügyeleti szerv megnevezése, székhelye:

**Nyíregyházi Tankerületi Központ**

**4400 Nyíregyháza, Sóstói út 31/B**.

OM azonosító száma: 033565

Az intézmény vállalkozói tevékenységet nem folytat.

Az intézmény tevékenységei: alapfeladata:

Alaptevékenysége körébe tartozik az alapfokú művészeti nevelés és oktatás:

* + - zeneművészeti ág: Fafúvós tanszak (Furulya tanszak), Billentyűs tanszak (Zongora tanszak)
* képző- és iparművészeti ág: Grafika és festészet tanszak (Grafika tanszak) a vizuális nyelv síkbeli és térbeli alapjának, a mesterségbeli tudás alapelemeinek elsajátítása
* szín- és bábművészeti ág: Színjáték tanszak (Színjáték tanszak) fejlessze a kommunikációs készséget
* táncművészeti ág: néptánc tanszak
* valamennyi területen felkészítés továbbképző évfolyamokra illetve művészeti szakközépiskolai tanulmányokra

1. az alaptevékenységéhez kapcsolódóan kisegítő és kiegészítő tevékenysége nincs
2. ellátandó vállalkozási tevékenysége nincs

* Feladat ellátását szolgáló vagyona:
* a székhelyén található, kezelésében levő iskolaépület alapfokú művészeti oktatási célt szolgáló épületrésze.
* az intézmény nyilvántartásában szereplő ingó vagyontárgyak.

1. **Általános rendelkezések**

**A pedagógiai program jogszabályi alapjai**

**Az intézmény működését megalapozó jogszabályok**

**Törvények:**

2011. évi CXC. törvény a nemzeti köznevelésről

**Kormányrendeletek:**

229/2012. (VIII. 28.) Korm. rendelet a nemzeti köznevelésről szóló törvény végrehajtásáról

**Miniszteri rendeletek:**

20/2012. (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról

**A pedagógiai program jogszabályi alapjai**

* Az 1993. évi LXXIX. törvény a közoktatásról és módosításai.
* A 32/1999 OM rendelettel módosított 27/1998 (VI. 10.) MKM rendelet az alapfokú művészetoktatás követelményei és tantervi programjának bevezetéséről és kiadásáról.
* Az 1/1998 OM rendelet 7. sz. melléklete: Jegyzék a nevelési-oktatási intézmények kötelező (minimális) eszközeiről és felszereléséről.

- 110/2012. (VI. 4.) Kormányrendelet a Nemzeti alaptanterv kiadásáról, bevezetéséről és alkalmazásáról

- A 243/2003. (XII. 17.) Kormányrendelet a Nemzeti alaptanterv kiadásáról, bevezetéséről és alkalmazásáról;

-a 2011. évi CXC. törvény a nemzeti köznevelésről

- 51/2012. (XII. 21.) EMMI rendelet a kerettantervek kiadásának és jóváhagyásának rendjéről

- 32/2012. (X. 8.) EMMI rendelet A Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról

- Az intézmény érvényes Szervezeti és Működési Szabályzata.

**4. Az intézmény nevelési programja**

4.1. Pedagógiai alapelveink:

A **pedagógiai programunk** tartalmazza és meghatározza az intézményünkben folyó nevelő oktató munka tartalmi, szakmai alapjait.

* A nevelés két alapvető tényezője: a pedagógus és a növendék egyenrangú félként vesz részt a folyamatban, közöttük aktív kölcsönhatás van;
* A nevelő vezető, irányító, kezdeményező szerepe érvényesül a pedagógiai légkör kialakításában, a növendék aktivitásának kibontakozásában, tevékenységük megszervezésében, személyiségük fejlesztésében;

-Az alkotó pedagógiai klíma megvalósítására törekszünk, melynek jellemzői egyfelől az igényesség, másrészt a növendékek jogainak, emberi méltóságának tiszteletben tartása, a velük szemben megnyilvánuló pedagógiai tapintat, bizalom, megértés, türelem, igazságosság;

* Minden tanulónak biztosítjuk az egyéni adottságai, képessége és tehetsége szerint az önmegvalósítás lehetőségét;
* A harmonikus személyiségfejlődés érdekében a gondolkodási képességeket, az érzelmi-akarati jellemzőket, a testi és lelki egészséget egyaránt gondozzuk;
* A tehetségek fejlesztését kiemelten kezeljük, a kreatív képességek kialakításához pozitív környezeti hatásokat (motivációs tényezőket: kíváncsiság, érdeklődés, tudásvágy, szorgalom, kitartás, becsvágy) biztosítunk;
* A kommunikációs- és viselkedéskultúra elsajátításával kialakítjuk a tárgyi és személyes világunkban való eligazodás képességét;
* reális önismeret és életszemlélet kialakításával segítjük a megfelelő tovább-tanulási irány, illetve pálya kiválasztását;
* Alapvető értéknek tekintjük a szűkebb és tágabb hazához való kötődés érzését, környezetünk megismerésének és megóvásának igényét, valamint más kultúrák, szokások megismerését;

4.2.Az iskolánkban folyó nevelő-oktató munka pedagógiai céljai

* Az iskola elsődleges célja az ismeretátadás, értékközvetítés, személyiségformálás, másodlagos célja az, hogy lehetőséget teremtsen az iskola tagjainak baráti kapcsolatok kiépítésére, az olyan alapvető szükségletek kielégítésére, mint a szeretet, az elfogadás, biztonság, megbecsülés, önbecsülés, mely alapvető szükségletei az embernek és az ember önmegvalósításának.

- Az iskolánk a zeneművészet, képző– és iparművészet, valamint a színművészet és bábművészet területei iránt érdeklődő tanulók számára biztosítja készségeik, képességeik fejlesztését, alkotó és önkifejező képességeik kibontakoztatását, tehetségük gondozását.

- Alapfokú művészetoktatásunk olyan fejlesztőpedagógiát képvisel, amelyben a hangsúly a követelmények teljesítésével történő képesség– és személyiségfejlesztésen van. Az ismeretgazdagítást a személyiségformálás eszközeként kezeli, követelményeit a gyermek életkori fejlődési jellemzőihez igazítja

-Hozzájárul az integrált oktatás–nevelés megvalósításához, az esztétikai–művészeti tudatosság és kifejezőkészség kompetenciaterület fejlesztéséhez.

- A tanítási-tanulási folyamat során strukturált tudást közvetítünk: az ismeretek megszerzésének, a megértés, az alkalmazás, a magasabb művészeti szintű illetve új körülmények között alkalmazás képességének kialakításával (kreativitás);

* A személyiségfejlesztés céljait szolgálja a tevékenységre nevelés, a képességek fejlesztése (értelmi, érzelmi, akarati, esztétikai stb.) és a szükségletek alakítása;
* A tanulási tevékenység közben és a tanulói közösségi való élet során fejlesztjük a tanulók önismeretét, együttműködési készségét, kommunikációs képességeit, akaratát, segítőkészségét, szolidaritásérzését, empátiáját;
* Pedagógiai munkánk középpontjában a személyre szóló fejlesztés törekvése áll: meglássuk, megláttassuk és továbbfejlesszük minden egyes gyermekben személyiségének saját értékeit;
* Arra törekszünk, hogy növendékeinkben kialakuljon a reális önértékelés képessége, a teljesítmény- és sikerorientált beállítódás, az egészséges önbizalom;
* A tehetséges növendékeink számára biztosítjuk kognitív érzelmi és szociális szükségleteik kielégítését (kognitív: lehetőség az önálló, önirányított tanulásra, lehetőség tapasztalatszerzésre, hatékony tanulási készségek kialakítására; érzelmi szükségletei: bátorítás az elmélkedésre, kérdésfeltevésre, kockázat-vállalásra; szociális szükségleteik: megtanulják az emberek tiszteletét, el tudják fogadni másságukat);
* Valljuk, hogy a tehetség önmagában nem feltétlenül érték, csak akkor, ha a személyiség fejlődése legalább annyira lépést tart a tehetséggel; nevelésünk tehát az egyoldalúság ellensúlyozására a tehetség és az egész személyiség harmóniájának megteremtésére törekszik;
* Pedagógiánk alapvető célja egyrészt, hogy a különböző érdeklődésű, eltérő értelmi, érzelmi, testi fejlettségű, motivációjú, szocializáltságú, kultúrájú növendékeket - képességüknek és tehetségüknek megfelelően készítsünk fel a továbbtanulásra és a társadalomba való majdani beilleszkedésre, másrészt arra törekszünk, hogy növendékeink képesek legyenek a művészetek befogadására, értésére és művelésére, minél több művészeti ág iránti érdeklődésre, nyitottságra.

4.3.Az iskolában folyó nevelő-oktató munka feladatai

* Pedagógiai munkánk középpontjában a személyre szóló fejlesztés álljon, az egyéni képességek kibontakoztatása;
* A tanulói kíváncsiságra, érdeklődésre épített és ez által motivált munkában kell fejleszteni a növendékek felelősségtudatát, a kitartás képességét és az érzelemvilág gazdagodását;
* Tudatosítani kell a szűkebb és tágabb környezetből megismerhető értékeket;
* Erősíteni kell a humánus magatartásmintákat, szokásokat, a jellem formálásával szolgálni a gyermek személyiségének érését;
* Tudatosítani kell növendékeinkben a közösség demokratikus működésének érékét és jellemző szabályait;
* Olyan helyzeteket kell teremteni, amelyekben a tanuló gyakorlati módon igazolhatja megbízhatóságának, becsületességének, szavahihetőségének értékét;
* Képviseljék növendékeink az egymás mellett élő különböző kultúrák iránti igényt;
* Fogékonnyá kell tenni gyermekeinket saját környezetük, a természet, a társas kapcsolatok, majd a tágabb társadalom értékei iránt.
* Erősíteni kell az Európához való tartozás tudatát és egyetemes értelemben is késztetni más népek hagyományainak, kultúrájának, szokásainak, életmódjának megismerésére, megbecsülésére;
* Elő kell segíteni a szocializáció folyamatait;
* A növendékek kapjanak folyamatos visszajelzést a tanulmányi teljesítményükről és magatartásuk minősítéséről.

4.4.A nevelő-oktató munkánk pedagógiai eljárásai

* Kiskorú növendékeknél fokozatosan vezetjük át őket a játékközpontú cselekvésekből az iskolai tanulás tevékenységeibe;
* Mintákat adunk az ismeretszerzéshez (aktív részvétel az ismeretszerzésben), a feladat- és problémamegoldáshoz;
* Fejlesztjük a növendékek kreativitását, gondoskodunk egészséges terhelésükről, követjük érési folyamatukat, személyre szóló, fejlesztő értékelést adunk róluk;
* Értelmi és érzelmi alapozással formáljuk a személyiség erkölcsi arculatát, megismertetjük, gyakoroltatjuk a helyes magatartásformákat;
* Erősítjük a kortárskapcsolatokat;
* Az iskolában folyó nevelő-oktató munka mérési, ellenőrzési, értékelési és minőségbiztosítási rendszerében meghatározott rend szerint funkciójuknak megfelelően elvégezzük a diagnosztikus, a formatív és szummatív méréseket.

4.5.Nevelő-oktató munkánk pedagógiai eszközei

A pedagógiai eszközök megválasztásában kitüntetett szempontok:

* minden gyermek számára, az életkori jellemzők figyelembe vételével, képes-sóginek, érdeklődésének, valamint távolabbi céljainak megfelelő programokat, tevékenységi formákat biztosítani;
* személyes példamutatással neveljük növendékeinket toleranciára, a másság elfogadására, empátiára, az emberi jogok tiszteletben tartására.

Intézménytípusunkban, az alábbi csoportosításban az alábbi nevelési módszereket, eszközöket alkalmazzuk:

1. A meggyőzés, a felvilágosítás és a tudatosítás módszerei;
2. A tevékenység megszervezésének módjai: megbízás, ellenőrzés­értékelés, játékos módszerek, gyakorlás;
3. A magatartásra ható módszerek:
4. ösztönző módszerek: helyeslés, bíztatás, elismerés, dicséret, oklevél, osztályozás, jutalmazás
5. kényszerítő módszerek: felszólítás, kizárás az iskolából
6. gátlást kiváltó módszerek, melyek a nevelés sikerét veszélyeztető körülmények kizárását célozzák: ellenőrzés, figyelmeztetés, elmarasztalás

A nevelési módszerek különböző formái, változatai közül az alábbiakat alkalmazzuk leginkább:

1. nyelvi (verbális) eszközök: beszéd, beszélgetés, mely lehet: szabad vagy irányított, spontán vagy tervezett, egyéni vagy csoportos;
2. nem nyelvi (non verbális) eszközök: mimika, szemmozgás, tekintet, test-helyzet, mozdulatok;

4.6. A személyiség fejlesztéssel kapcsolatos feladatok

A személyiséget a biológiai tényezők (öröklés) és a környezeti, nevelési hatások - egymással szoros kölcsönhatásban - együttesen határozzák meg. A környezeti hatások befolyásolják, hogy az adottságból mi, mikor és miképpen valósul meg. Ezen tényezők között a legjelentősebb a nevelés-oktatás személyiségformáló hatása.

* A teljes emberré válást (az értelmi és érzelmi nevelés közötti összhangot), a közösségformálást, a szociokulturális hátrányok csökkentését, a kulcskompetenciák fejlesztését, a világ komplex befogadását, az önkifejezést és örömet jelentő alkotás lehetőségét, a tehetséggondozást segítjük elő.
* A különböző művészeti területekkel összefüggő gyakorlati tevékenységeink, kreatív feladatok által az ismeretek élményszerűvé, a tanulóink sajátjaivá válnak, segítik a mélyebb megismerést, és fejlesztik a kreativitást. A művészetekkel való foglalkozás hozzájárul az észlelés érzékenységének, a kifejezés árnyaltságának fejlesztéséhez.
* A művészeti tevékenység magában hordozza a személyiségformálás specifikus lehetőségét. A művészeti neveléssel biztosítjuk a tanulás személyes tapasztalati módját. A tanulóink élményszerű tapasztalatokon keresztül ismerhetik meg a művészeti stílusok és irányzatok sokszínűségét, valamint azokat a kifejezési formákat, amelyek a zeneművészetben, képző– és iparművészetben, valamint a színművészet- és bábművészetben ötvöződnek.
* Feltárjuk a művészet megörökítő, átörökítő szerepét, megértetjük, hogy az alkotás az egyik legértékesebb emberi alapképesség.
* Megalapozzuk a tanuló esztétikai szemléletét, kommunikációs képességét, az alkotómunka iránti igényét. A rendszeresen átélt pozitív élmények alakítják ki azokat az emberi tulajdonságokat, magatartási szokásokat, melyek a művészetek területén az eredményesség összetevői.
* Az alkotó típusú tevékenységek megismertetése során, az akarati, az alkotó–alakító cselekvőképességük fejlődik.
* A nemzeti, etnikai kisebbséghez tartozót segíti abban, hogy megtalálja, megőrizze és fejlessze identitását, vállalja önmagát, megmutassa a kisebbség értékeit, erősítse a közösséghez való kötődését.

A személyiségfejlesztéssel kapcsolatos iskolai feladatok négy területre bonthatók:

1. az értelem kiművelésére (kognitív kompetencia)
2. segítő életmódra nevelésre (szociális kompetencia)
3. egészséges és kulturált életmódra nevelésre (személyes kompetencia)
4. a szakmai képzés alapozására (speciális kompetencia)

Az alapfokú művészetoktatás ezen területek gondozására nem azonos súllyal biztosít lehetőséget. Képzési rendszerünkben az első és a negyedik terület kap nagyobb hangsúlyt.

A személyiségfejlesztéssel kapcsolatos iskolai feladatok rendszerét a pedagógiai alapelvekből, célokból, feladatokból, eljárásokból és eszközökből vezetjük le.

Rendszerbe foglalva az alábbiak kiemelését tartjuk fontosnak:

**5.A tehetség, a képességek kibontakoztatását segítő tevékenységek**

Intézménytípusunk alapvető funkciója: a tehetségek gondozása, veleszületett vagy szerzett képességeik továbbfejlesztése, megtalálni számukra azt az „utat”, ^melyen elmélyülten és eredményesen törhetnek előre és az átlagosat túlhaladó teljesítményekre képesek. A tehetséges tanulók mind a képességek, mind a viselkedés, a magatartás terén eltérnek az átlagtól.

A tehetséges gyerekek nem egyformák. Legfontosabb személyiségjegyük az eredetiség. A kreatív gyermekekre általában magas fokú tudásvágy, kíváncsiság, belső teljesítménykényszer, nagyfokú autonómia, önbizalom, szabad kommunikációra törekvés, csökkentett mértékű alkalmazkodás, az elnyomás és a korlátozás elleni védekezés, a szociális korlátok áthágása jellemző.

A tehetséggondozásban **nincs egy igazi út,** amely minden gyermek számára járható. Az, hogy milyen programokkal és módszerekkel lehet egy-egy tehetséges gyerekkel vagy csoporttal foglalkozni csak bizonyos információk birtokában tervezni.

Ezek:

* az érintett gyerek, gyerekek kora
* milyen szinten állnak, mit tudnak?
* milyen motivációk inspirálják, milyen a feladat iránti elkötelezettségük?
* mit tud a pedagógus szakmailag nyújtani?
* mennyiben lehet számítani a családi háttér támogatására?
* milyen feltételrendszer mellett dolgozik a pedagógus?
* mennyi időt és energiát tud és akar befektetni ebbe a munkába a pedagógus?
* milyen elismerés és kik részéről várható a nevelő extra teljesítményéért?

Mindezek tisztázása után a növendék(ek), szülők bevonásával a lehetséges módszereket közösen megválaszthatjuk. Ezek:

1. **Évugratás, vagy léptetés:** amikor egy tanévben esetleg 2 év anyagát is minden nehézség nélkül képes elsajátítani a gyermek.
2. **Gazdagítás, dúsítás:** hogy a tanévi anyagot az idő 2/3-a alatt sikerül feldolgozni és a fennmaradó 1/3-nyi időben a növendékek egyéni fejlesztő programokkal dolgoznak.

A művészi képességek (rajz, zene, stb.) rendszerint korán megmutatkoznak, de a motivációs akarati tényezőktől, a környezet serkentő-gátló hatásától is függ, hogy lesz-e belőlük művészi tehetség.

A tehetségek megmutatkozásának, bizonyításának, a tehetség mértékének megállapítására alkalmas **tevékenységi formák** az alábbiak:

Zenei tagozatokon:

* munkaközösségi szinten történő bemutatkozás, a növendék haladásának ezúton való figyelemmel kísérése;
* vizsgaelőadások: tanszaki tanárok előtt;
* növendékhangversenyek: szülők, tantestület, kortársaik előtt;
* rendszeres külső rendezvényeken (hangverseny, egyéb műsoros esten) való részvétel;
* meghívott vendégtanárok előtti bemutatkozás;
* szakmai találkozásokon való megmutatkozás;
* zenei táborokban való részvétel;
* versenyeken való rendszeres szereplés: házi, országos, nemzetközi;
* tanévzáró ünnepségen történő fellépés.

Egyéb művészeti tanszakokon:

* pályázatokon való részvétel (nemzetközi, hazai, alapítványi, Rákóczi Napok) faragás, kerámia, rajz, festészet, tűzzománc; színjátszás, báb, stb.
* versenyek: házi, országos (rajz, festészet);
* helyi tárlatokon való bemutatkozás (festészet, rajz, tűzzománc, faragás, kerámia);
* szaktáborokon való részvétel (faragás).

A tehetségek oktatása nem pusztán a tantervi keretek közé szorított információ-közvetítésből áll, sokkal inkább olyan folyamatként kell felfogni, amely állandó tökéletesítésre ösztönöz az egyén saját képességeit, készségeit illetően.

A tehetséggondozás feltételei:

* a tehetségek kutatása, felismerése;
* megfelelő tárgyi-technikai feltételek biztosítása;
* napi kapcsolattartás az azonos növendéket oktatók-nevelők között;
* olyan oktatási légkör biztosítása, amely leküzdi a kreativitással szembeni akadályokat (pl.: az elmagányosodás érzését, kortársak megvetését, hibáktól való szorongás érzését, stb.);
* a tehetséges pedagógusok, melyek nélkül eredményesen nem lehet tehetségeket nevelni-oktatni.

A tanári munka professzionális szakma. Azt a pluszt, amitől sokan alkotó művészetnek is tekintik - a pedagógus személyisége adja hozzá. Felelőssége abban áll, hogy a reá bízott minden ember egyedi és megismételhetetlen. Ezért az e

„szakmát művelők személyisége és erkölcsi arculata oly mértékig feltétele a sikeres pályafutásnak, mint a szaktudásuk".

1. **A képzés rendje**
   1. **Beiskolázás**

Korhatára: 6. évet betöltött, 22 **évet** be **nem** töltött tanuló

* 1. **Képzési idő:**

1. év (maximálisan)
   1. **A képzés szakaszai (tagolódása)**

**előképző: 2 év alapfok: 6 év**

* 1. **Tanszakok**

*Zenei működő tanszakok:* ***Billentyűs (*zongora), Fafúvós (furulya)**

*Egyéb működő művészeti tanszakok:*

**Képző - és iparművészeti ág:**

*Grafika és festészet*

***Szín-és bábművészet***

színjáték

**Táncművészet**

néptánc

* 1. **A képzés formái**

Zenei tanszakokon:

* hangszeres képzésnél egyéni oktatás
* szolfézs és kötelező tárgyak esetén csoportos oktatás

Egyéb művészeti tanszakokon:

* valamennyi tanszakon csoportos oktatás
  1. **A csoportalakítás szempontjai**

Zenei tanszakokon: általában azonos évfolyamú növendékek alkotnak csoportot. Csoporthatár (törvényi);minimum 12 fő - 20 fő (max. létszám).

Egyéb művészeti tanszakokon: a jelentkezők számának függvényében lehet homogén vagy heterogén a csoport.

Csoporthatár (törvényi):minimum 12 fő -20 fő(max. létszám)

* 1. **A képzés kimenetei**

1. művészeti alapvizsga: az alapfok befejeztével
2. művészeti záróvizsga: a továbbképző befejeztével Művészeti alapvizsgát a 2003/2004. tanévben tanulmányaikat az alapfok első évfolyamán megkezdett növendékeknek kell tenniük első ízben a továbbhaladás feltételeként. A 2003/2004. tanév előtt tanulmányaikat megkezdők alapvizsgát és záróvizsgát is tehetnek.
3. **Tanulói jogviszony**

Tanulói jogviszony felvétel vagy átvétel útján keletkezik. A felvétel és az átvétel jelentkezés alapján történik. Mindkettőről az iskola igazgatója dönt. A tanulói jogviszony a beíratás napján jön létre.

* 1. **A növendékek felvétele**

Új növendékek esetében évente három alkalmat is biztosítunk a felvételi vizsgára:

Először: a törvény által előírt időintervallumban, a fenntartó által kiírt időpontban.

Másodszor: minden év május utolsó hetében; Harmadszor: a tanévkezdés első hetében.

A már intézményben tanulókat pedig május utolsó hetében nyilatkoztatjuk (írásban) a tanulmányok folytatásáról. Ezen dokumentum birtokában tudjuk felvételi keretszámunkat megállapítani. A felvételre jelentkezőket bizottság minősíti, majd javaslatot tesz az igazgatónak a kérelem elbírálásához és arra, hogy melyik évfolyamra vegyék fel.

A felvétel eredményéről (írásban vagy szóban) értesítjük a tanulót, vagy a szülőt, gondviselőt.

Ha a tanuló az intézmény magasabb évfolyamára kéri felvételét, a jelentkezési lapján ezt fel kell tüntetnie. Kérelméről a bizottság különbözeti vizsga alapján dönt, az alapfokú művészetoktatás követelményei és tantervi programjának az adott évfolyamra meghatározott rendelkezései alapján.

* 1. **A tanulói jogviszony megszűnése**

Az alapfokú művészetoktatási intézményben akkor szűnik meg a tanuló jogviszonya, ha a szülő illetve a nagykorú tanuló bejelenti, hogy kimarad az iskolából. A megszűnés a bejelentésben megjelölt napon történik. Megszűnik továbbá a jogviszony az utolsó alapfokú évfolyam utolsó napján, ha a növendék nem tesz művészeti alapvizsgát, illetve ha nem tesz záróvizsgát, akkor az utolsó évfolyam elvégzését tanúsító bizonyítvány kiállításának napján. Megszűnik, ha fizetési hátralék miatt az igazgató a szülő, nagykorú tanuló esetén a tanuló eredménytelen felszólítása és a tanuló szociális helyzetének vizsgálata után megszünteti, a megszüntetés tárgyában hozott döntés jogerőre emelkedésének napján.

**8.Az iskola munkarendje**

8.1.Az intézmény nyitva tartása

Szorgalmi időben hétfőtől - péntekig, reggel 8 órától 18 óráig. A tanulók érkezési ideje 7,30. Az intézmény **hivatalos munkaideje** tanítási napokon: 7,40 órától 16 óráig tart.

A szokásos nyitva tartási rendről való eltérésre az igazgató adhat engedélyt - eseti kérelmek alapján. **Tanítási szünetek alatt**, valamint szombaton és vasárnap a nyitva tartás csak az igazgató által engedélyezett szervezett programokhoz kapcsolódik. Az intézményt egyébként zárva kell tartani! Az intézmény tanítási szünetekben ügyeleti rend szerint tart nyitva.

Hivatalos ügyek intézésére munkanapokon 8-16 óráig kerülhet sor.

8.2.A tanév rendje

A tanév rendjét minden évben rendelet határozza meg. így a szorgalmi idő kezdetét és végét, az évközi szünetek kezdő és záró napját, az első félév végét, a tanítás nélküli munkanapok számát. Intézménytípusunkban a szorgalmi idő első és utolsó napját - a tanítási év első és utolsó hetének keretében - az igazgató határozza meg.

Vizsgát szervezni a szorgalmi idő utolsó három hetében lehet. A vizsga időpontját szintén az intézmény vezetője határozza meg.

8.3.Az. intézmény munkájának megtervezése

**A munkaterv**

Az intézmény munkatervét az igazgató készíti elő megvitatásra, a tanszakvezetők, valamint a nevelőtestület határozatainak, javaslatainak figyelembe vételével.

A munkaterv végleges kialakításáról és elfogadásáról a nevelőtestület határoz. A munkaterv egy tanévi programot tartalmaz.

A munkaterv tartalma kiterjed:

* az oktató-nevelő munkával kapcsolatos feladatok konkrét

megfogalmazására;

* az irányítás az ellenőrzés a továbbképzés feladataira;
* az iskola személyzeti és gazdasági feladataira;
* munkaközösségi programokra;
* egyéb iskolai rendezvényekre, programokra.

A feladatokat határidőkkel, a felelősök megnevezésével, az évenként ismétlődő feladatokat, pedig időrendi sorrendben tartalmazza.

**A tantárgyfelosztás**

A pedagógusok tantárgyfelosztás alapján dolgoznak. A tantárgyfelosztás alapja az óraterv, valamint a tanulók és a tanulócsoportok száma.

**Az órarend**

A pedagógusoknak az iskolában neveléssel, oktatással, munkával eltöltött idejét az iskolai órarend határozza meg, melynek végleges változatát legkésőbb szeptember illetve február közepéig el kell készíteni. A növendékek beosztását a főtárgyi naplóba is mellékelni kell.

A tanulók létszámában bekövetkezett változásokat a pedagógusoknak 48 órán belül jelentenie kell az iskolavezetésnek.

**A tanítási órák rendje**

A növendékek óráit úgy osztjuk be, hogy ne ütközzenek közismereti iskolájuk tanítási óráival, illetőleg munkaidejével.

A főtárgyi órák beosztásánál ügyelünk arra, hogy a bejáró tanulók óráit a kötelező tárgyi órákhoz kapcsoljuk.

A csoportos órákat szünet közbeiktatásával tartjuk.

Az egyéni órák hossza „A" tagozaton: 30 perc

A csoportos órák valamennyi tanszakon 45 percesek, szünetet 90 percenként tartunk.

**9.Iskolánk hagyományai**

**A hagyományápolás célja**

Az intézmény hagyományainak ápolása, ezek fejlesztése és bővítése, valamint az intézmény jó hírnevének megőrzése az alkalmazotti és gyermekközösség minden tagjának kötelessége. A **nemzeti ünnepélyek** és megemlékezések rendezése és megtartása a fiatalok nemzeti identitástudatát fejleszti, hazaszeretetüket mélyéti. Az intézmény egyéb **helyi hagyományai** közé tartozó rendezvénye a közösségi élet formálását, a közös cselekvés örömét szolgálják, a fiatalokat az egymás iránti tiszteletre nevelik.

**Nemzeti ünnepélyek**

A nevelőtestület döntése **alapján intézményi szintű** ünnepélyeket tartunk az alábbi nemzeti ünnepek előtt:

- Október 23.

- Március 15.

- Nemzeti összetartozás napja 06.04.

Kulturális programok:

Karácsonyi koncert, Művészeti gála

**Az intézmény hagyományos rendezvényei**

Tanévnyitó, Pedagógusnap (június első vasárnapja), Ballagás, Tanévzáró.

Tanulmányi **versenyek** és vetélkedők: RISZ, megyei, országos rendezésben.

**A művészeti iskola keretein belüli rendezvények**

Az intézményi hagyományok ápolásával kapcsolatos feladatokat, időpontokat a nevelőtestület az éves munkatervében határozza meg. Ezek:

* Zenei világnap (megemlékezés);
* növendék hangversenyek; tanári hangversenyek;
* helyi alapítványi, egyéb pályázatok;
* alapfokú művészeti iskolák pályázatai;
* iskolai szintű zongoraverseny, rajzverseny;
* állandó kiállítások, tárlatok a tanulók munkáiból;
* országos, nemzetközi zenei versenyeken részvétel;
* a helyi közművelődési valamint alap- és középfokú oktatási intézmények, közhasznú civil egyesületek, alapítványok kulturális műsoraiban, rendezvényein való közreműködés, részvétel;

**A hagyományápolás további formái**

Az intézmény saját weblapot tart fenn, címe: <https://rferenc-buj.edu.hu/>

Saját dolgozó, pedagógus szerkeszti, frissíti a leadott anyagok alapján.

**A kötelező viselet:**

* Az intézmény ünnepélyein a pedagógusoknak és a diákoknak egyaránt ünneplő ruhában kell megjelenniük, kifejezve ezzel is a tiszteletadást történelmi múltunk kiemelkedő eseményei vagy követésre méltó személyei iránt. Kötelező alkalmak: tanévnyitó, ballagás, tanévzáró. A felsoroltakon kívül különleges alkalmak megkívánhatják az igazgató általi elrendelését.
* A pedagógus ünnepi öltözete:
* Sötét alj és fehér blúz, sötét színű öltöny, iskolai nyakkendő.
* Ünnepi egyenruha lányok részére: Sötét alj, fehér blúz, iskolai nyakkendő.
* Ünnepi egyenruha fiúk részére: Sötét nadrág, fehér ing, iskolai nyakkendő.

**10.Az iskola szervezeti egységei, kapcsolatai**

(szakmai és érdekvédelmi szervezetek)

Szakmai szervezetek: iskolavezetőség, nevelőtestület, munkaközösségek. Érdekvédelmi szervezetek: iskolaszék, diákönkormányzat, szülői munkaközösség.

10.1.Az intézmény igazgatója

Az iskola élén az igazgató áll, aki vezetői tevékenységét egy igazgatóhelyettes közreműködésével látja el.

Az igazgató feladatai:

* Az iskola szakmai feladatinak minél magasabb színvonalú szervezése, irányítása;
* Szervezi és ellenőrzi a köznevelési intézmény feladatainak végrehajtását, biztosítja a szakmai követelmények érvényesülését;
* Döntésre előkészíti a köznevelési intézménnyel működésével, feladatellátásával kapcsolatos minden olyan ügyet, amelyet jogszabály nem utal más szerv vagy személy hatáskörébe;
* Előkészíti a nevelőtestület feladatkörébe tartozó döntéseket és a köznevelési intézmény közalkalmazottaival kapcsolatos munkáltatói intézkedések iratait;
* Jóváhagyja a köznevelési intézmény alapdokumentumait: a pedagógiai programot, a helyi tantervet, előkészíti a szervezeti és működési szabályzatot, a házirendet;
* Kezdeményezi a munkavégzés személyi és tárgyi feltételei biztosításához szükséges intézkedések megtételét;
* Gyakorolja a ráruházott munkáltatói, valamint az utasítási és ellenőrzési jogot a köznevelési intézmény közalkalmazottai felett;
* Tájékoztatást ad a fenntartónak a köznevelési intézmény tevékenységéről;
* Teljesíti a KLIK illetékes tankerületi igazgatója által kért adatszolgáltatást;
* Szakmai értekezletet hív össze a köznevelési intézmény működésével kapcsolatos feladatok megoldásához szükséges szakmai vélemények, javaslatok megismerése, az operatív feladatok irányítása céljából.

Ennek megfelelően az igazgató

* szakmai feladatai ellátása során kapcsolatot tart az illetékes tankerület munkatársaival,
* az intézmény fenntartása, működtetése kérdésében az illetékes települési önkormányzat képviselőjével.
* az intézmény működtetése kérdésében az illetékes települési önkormányzat képviselőjével.

A médiában illetve a nyilvánosság előtt a KLIK-et az elnök vagy az általa meghatalmazott munkatárs képviseli.

* az intézményt érintő szakmai kérdésekben, illetve személyével kapcsolatban az igazgató;
* a projekt végrehajtásával kapcsolatban a projektvezető jogosult a médiában nyilatkozni.

Az intézmény működésével kapcsolatos feladatok ellátásáról a fenntartónak kell gondoskodnia, amelyben az intézmény vezetője a legfőbb operatív segítője.

A kapcsolattartás és információáramlás tankerületen belüli eljárásrendjét a központi szerv iránymutatása alapján a tankerületi igazgató határozza meg.

10.2.Az intézmény törzskara (iskolavezetőség)

Az igazgató döntés-előkészítő, véleményező, javaslattevő testülete. Tagjai: - az igazgató

* az igazgatóhelyettes
* tanszak vezetők.

Az igazgató által megállapított munkaprogram alapján tanácskoznak.

Az intézmény nevelőtestülete

A nevelőtestület: a nevelési-oktatási intézmény pedagógusainak közössége, nevelési és oktatási kérdésekben az intézmény legfontosabb tanácskozó és határozat hozó szerve. A nevelőtestület tagjai a nevelési-oktatási intézmény valamennyi pedagógus munkakört betöltő alkalmazottja, valamint a nevelő-oktató munkát közvetlenül segítő felsőfokú végzettségű alkalmazottja.

10.3.Szülői munkaközösség, diákönkormányzat

A szülők és a gyerekek lakóhely szerinti, a tanulók kor szerinti heterogén megoszlása következtében nehezen szervezhetők nagyobb egységbe. A kötelező iskoláztatással ellentétben itt lényegesen kevesebb időt töltenek heti viszonylatban. Ebben az iskolatípusban nevelő és tanuló, nevelő és szülő között a személyes kapcsolattartás dominál, így nem jelentkezett igény arra, hogy érdekeiket szervezeti egységeken keresztül képviselhessék.

10.4.Tanulóközösség

Intézményünk 1996. óta folytat alapfokú művészetoktatást. Induló létszámunk 67 fő volt, azóta fokozatos a növekedés. Iskolánkban alapfokú művészeti oktatást 4 tanszakon kínáljuk fel tanulóinak.

Pályázati forrásból igényes eszközökkel gazdagodott a képzőművészet, amely az egyik legkedveltebb a gyerekek körében.

A növendékek 100 %- a helybéli, általános iskoláskorú, vagy középfokon továbbtanuló. A tanulók szociális helyzete átlagos.

10.5.Iskolaszék

Ez az a kör, amelyet törvényi keretek között kezdeményeztek iskolánkban. A 7 fős szervezet tagjai a nevelőtestület (33%), szülői szervezet (33%), diákönkormányzat delegáltjai (33%). Élén a két évre megbízott elnök áll.

10.6.Fenntartó és iskolánk közötti együttműködés színterei

* igazgatói értekezletek: szakmai és gazdasági jellegűek
* iskolai rendezvények, értekezletek
* írásbeli tájékoztatók.

10.7.Iskolavezetés és nevelők közötti kapcsolattartási formák

* iskolavezetőségi ülés
* tájékoztató füzet
* nevelői faliújság
* értekezletek: rendes és rendkívüli tantestületi, alakuló tanévnyitó félévzáró, tanévzáró osztályozó szakmai (nevelési értekezletek helyett)
* interneten

10.8.Szülő és iskola közötti kapcsolattartási módok

* Tájékoztató füzet az iskola pedagógiai programjáról
* tanszaki szülői értekezletek
* fogadóóra
* nyílt napok
* tájékoztató füzet
* iskolai rendezvények, hangversenyek, bemutatók
* faliújság
* alkalmi beszélgetések
* versenyekre való szülő kíséret.
* Iskolánk honlapja

10.9.Növendék és nevelő közötti kapcsolattartási formák

* faliújság
* egyéni elbeszélgetések (leggyakoribb).
* Szabadidő programok, kirándulás

10.10.Együttműködés fejlesztése pedagógus-szülő, pedagógus és növendékek között:

Az iskola alapfunkciója az egyénre szabott fejlesztés, ebből eredően a szülőkkel, növendékekkel a leghatékonyabb módszer az együttműködésre az egyéni megbeszélés.

1. **Helyzetelemzés: működési feltételek, fejlesztések**

**A nevelő-oktató munka tárgyi feltételei**

**Az iskola épülete**

fiú öltöző mellékhelyiségek (női-férfi) kerámia-égető kisterem.

csoportterem (szolfézs oktatásra)

kisterem egyéni hangszeres oktatásra irodák (igazgatói, nevelői, iskolatitkári) mellékhelyiségek (női-férfi)

táncterem

**Bútorzat**

Intézményünk bútorzata megfelelő, rendelkezünk a szükséges számú padokkal, asztalokkal, táblákkal. Az időközben elhasználódottakat, igyekszünk pótolni.

**Eszközök**

A tanszakok működésének alapvető technikai és szemléltető eszközei biztosítottak.

**Taneszközök-felszerelések jegyzéke**

a 20/2012. EMMI rendelet 2. sz. mellékletének megfelelően.

**A nevelő-oktató munka személyi feltételei**

Az intézmény jelenlegi képzési feladatait 5 fő: 3 fő főállású, 2 fő óraadó nevelő látja el.

Minden tanszak pedagógusa rendelkezik az iktatáshoz szükséges képesítéssel.

**Pedagógus továbbképzés**

Intézményünkben a pedagógusok továbbképzésének az alábbi céljai vannak:

1. a meglévő, korábban szerzett ismeretek további mélyítése
2. a munkakör betöltéséhez szükséges végzettség megszerzése felsőfokú képzés hiányában a képzés beindulásáig (faragás, kerámia) önképzés vállalása
3. a pedagógiai program színvonalas végrehajtásához szükséges ismeretek megszerzése,

**12. Az iskola ellenőrzési és értékelési rendszere**

12.1.Az intézmény munkájának ellenőrzése

Az ellenőrzés célja a végzett munka értékelése, a nevelés-oktatás eredményessé-gének megítélése, a működés jogszerűségének vizsgálata és biztosítása.

**Az iskola belső ellenőrzésének feladatai:**

Szakmai tevékenységgel összefüggő ellenőrzési feladatok (nevelő­oktató munka ellenőrzése)

A folyamatos belső ellenőrzés megszervezéséért, hatékony működéséért az iskola igazgatója a felelős.

A belső ellenőrzési rendszer átfogja az iskolai nevelő-oktató munka egészét az intézmény, és biztosítja az ellenőrzés során felmerülő hibák, helytelen intézkedések kellő időben történő feltárását, fokozza a munka hatékonyságát.

**Az iskola belső ellenőrzésekor az alábbi követelményeket kell figyelembe venni:**

* segítse elő a nevelés-oktatás minél hatékonyabb kielégítését;
* a tantervi követelményeknek megfelelően kérje számon az eredményeket a pedagógusoktól;
* segítse elő a szakmai, és egyéb feladatok legésszerűbb, leggazdaságosabb ellátását, továbbá a belső rendet, a tulajdon védelmét;
* legyen a fegyelmezett munka megvalósításának eszköze;
* támogassa a helyi kezdeményezéseket, ugyanakkor kellő időben jelezzen az intézmény működése során felmerülő megalapozatlan, helytelen intézkedésekre, hibákra;
* az ellenőrzés tartsa tiszteletbe a nevelők módszertani önállóságát, ezáltal az elért eredmények tükrében értékelje tevékenységüket.

**Az ellenőrzés szintjei:**

* vezetői (igazgató, igazgatóhelyettesek)

Az ellenőrzést végzőknek jelentési és beszámolási kötelezettségük van az igazgató-, helyettes (irányításuk alá tartozó munkaközösségek részéről) és az igazgató számára.

Az ellenőrzés jellege lehet: időszakos, állandó, kiemelt, speciális, bejelentett, bejelentés nélküli, alkalomszerű. Az ellenőrzés lebonyolításának legfontosabb szabálya a tervszerűség. Az ellenőrzési tervet az iskola éves munkatervében rögzítjük.

**Az ellenőrzési terv az alábbiakat tartalmazza:**

* az ellenőrizendő területeket, szaktárgyakat, szervezeti egységet;
* az ellenőrzés célját (témaellenőrzés, célellenőrzés, utóellenőrzés);
* az ellenőrzésjellegét;
* az ellenőrzés formáját;
* az azt végző személy, személyek megjelölését;
* az ellenőrzendő időszak megjelölését (kezdő és befejező időpontját);
* a programot, tervet kiadó vezető aláírását.

Az ellenőrzés formái változatosak, a bennük való választás függ az ellenőrzés területétől és az ellenőrzés céljától.

Az ellenőrzés formái:

* óraellenőrzés;
* tanórán kívüli tevékenység;
* beszámoltatás;
* írásos dokumentumok vizsgálata;
* eredményvizsgálatok, felmérések;
* helyszíni ellenőrzések.

Az ellenőrzés tapasztalatairól akkor készítünk írásos feljegyzést, ha a pedagógus teljesítményét értékeljük, vagy egy-egy szélesebb körű vizsgálatot végzünk.

12.2.Az intézményben folyó munka értékelése, mérése

Az értékelés alapja az ellenőrzés során szerzett tapasztalat jelenti a végzett munka eredményeinek (jó és rossz) számbavételét. Az értékelés célja a jobbítás és az ezzel kapcsolatos újabb feladatok meghatározása. Az alábbi értékelési formákat alkalmazzuk attól függően, hogy milyen területet vagy kit és mit értékelünk:

* jelentések
* beszámolók (nevelőtestületnek, fenntartónak)
* különbözőjellegű értekezletek (osztályozó, év végi, félévi, nevelési)

**A tanulók értékelésének formái:**

Írásbeli, szóbeli.

Az írásbeli értékelés fajtái:

* Szöveges (az előképzőben)

-1-5 skálájú érdemjeggyel - alapfokon. Az értékelés alapja és fokmérője: az alapfokú művészetoktatás követelményeinek teljesítése, illetve értékeljük a tanuló hozzáállását, azaz szorgalmát az iskolai tevékenysége során. Az értékelés gyakorisága:

* szóbeli: folyamatosan a tanév során
* írásbeli: havonta, félévkor, év végén.

**A mérés**

A tanulási eredmények értékelésének 3 típusa közül (diagnosztikus, formatív, szummatív) intézményünkben a szummatív értékelés fog dominálni, melynek célja egy hosszabb tanulási szakasz eredményeinek megállapítása. Az alapfokú művészetoktatás követelménye és tantervi programja a teljesítendő, elvárható követelményeknek a tudását az alapfok és a továbbképző évfolyam befejezésére úja elő a tanulóktól, ezzel lehetőséget kíván adni a tudásuk elmélyítéséhez, az egyéni fejlődési különbségek, a gyorsabb vagy lassúbb tanulási tempó figyelem-bevételéhez.

**VI. A pedagógiai program érvényessége, módosítása, nyilvánossága rendje**

A pedagógiai program 2023. szeptember 1-től lép életbe. Felülvizsgálatára - ha azt egyéb körülmény, jogszabály változás nem indokolja - 2028-ban kerül sor.

A pedagógiai program módosítására kötelező módon sor kerül:

* jogszabály módosításakor,
* a fenntartó kezdeményezésére,
* az intézmény átszervezése esetén.

Egyéb esetekben a dokumentum módosítását kezdeményezheti:

* az intézmény vezetője,
* bármely szakmai munkaközösség
* az Iskolaszék.

A módosításhoz a nevelőtestület minősített többségének (50%+1fő) támogatása szükséges.

A pedagógiai programot nyilvánosságát intézményünk a következő fórumokon biztosítja:

- az igazgatói, helyettesi irodában nyomtatott és elektronikus formában

- az iskolai könyvtárban,

- az iskola honlapján

- az Oktatási Hivatal honlapján (kir.hu) fellelhető intézményi felületen, a közzétételi listán.

**VI.I. Legitimációs záradékok:**

